title: Regolament ta' Implimentazzjoni tal-Kummissjoni (UE) 2019/290 tad-19 ta' Frar 2019 li jistabbilixxi l-format għar-reġistrazzjoni u r-rappurtar tal-produtturi ta' tagħmir elettriku u elettroniku lir-reġistru (Test b'rilevanza għaż-ŻEE.)

text:
                  20.2.2019

                  MT

                  Il-Ġurnal Uffiċjali tal-Unjoni Ewropea

                  L 48/6

         REGOLAMENT TA' IMPLIMENTAZZJONI TAL-KUMMISSJONI (UE) 2019/290
         tad-19 ta' Frar 2019
         li jistabbilixxi l-format għar-reġistrazzjoni u r-rappurtar tal-produtturi ta' tagħmir elettriku u elettroniku lir-reġistru
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2012/19/UE tal-Parlament Ewropew u tal-Kunsill tal-4 ta' Lulju 2012 dwar skart ta' tagħmir elettriku u elettroniku (WEEE) (1), u b'mod partikolari l-Artikolu 16(3) tagħha,
         Billi:

                     (1)

                     Struttura u format armonizzati tad-data għar-reġistrazzjoni u r-rappurtar tal-produtturi ta' tagħmir elettriku u elettroniku (EEE) għall-Istati Membri kollha se jnaqqsu l-piż amministrattiv għall-produtturi li joperaw fil-livell tal-Unjoni jew fil-livell ta' bosta Stati Membri.

                     (2)

                     Sabiex jiġu armonizzati l-prattiki applikati mill-Istati Membri għar-reġistrazzjoni u r-rappurtar, il-format għar-reġistrazzjoni u r-rappurtar jenħtieġ li jintuża mill-produtturi kollha, inkluż il-produtturi li jipprovdu l-EEE permezz ta' komunikazzjoni mill-bogħod jew, meta jkunu maħtura, minn rappreżentanti awtorizzati, u mir-reġistri kollha mfassla fl-Istati Membri skont l-Artikolu 16(1) tad-Direttiva 2012/19/UE.

                     (3)

                     Il-format għar-reġistrazzjoni u r-rappurtar jenħtieġ li jistabbilixxi l-elementi ta' informazzjoni ewlenin li jridu jintalbu skont l-Artikolu 16(2) u l-Anness X tad-Direttiva 2012/19/UE għar-reġistrazzjoni u r-rappurtar mill-produtturi jew, meta jkunu maħtura, mir-rappreżentanti awtorizzati. Jenħtieġ ukoll li jippermetti li jkunu jistgħu jintalbu elementi limitati ta' informazzjoni addizzjonali mill-Istat Membru fejn il-produttur ikun reġistrat u li lilu jirrapporta. Sabiex jiġi evitat piż amministrattiv addizzjonali, it-tali rekwiżiti ta' informazzjoni addizzjonali jenħtieġ li jirrigwardaw biss l-entrati li qabel kienu identifikati hekk fil-format innifsu.

                     (4)

                     Filwaqt li l-Parti B.5 tal-Anness X tad-Direttiva 2012/19/UE jeżiġi wkoll li kull produttur jew, meta jkunu maħtura, kull rappreżentant awtorizzat jirrapportaw fuq il-WEEE miġbur b'mod separat, riċiklat (inkluż imħejji għall-użu mill-ġdid), irkuprat u mormi fl-Istat Membru jew ittrasportat ġewwa l-Unjoni jew barra minnha, l-informazzjoni korrispondenti li trid tiġi rrapportata lill-Kummissjoni tinġabar fl-Istati Membri mingħand sorsi differenti. F'dan ir-rigward, l-armonizzazzjoni tal-formati għar-rappurtar iżidu l-piż amministrattiv għall-produtturi, filwaqt li fl-istess ħin ma tkunx meħtieġa fir-rigward tal-objettiv tar-Regolament ta' Implimentazzjoni attwali.

                     (5)

                     Id-dispożizzjonijiet ta' dan ir-Regolament jenħtieġ li japplikaw minn data li tippermetti li jsiru l-arranġamenti prattiċi għar-reġistri u għall-produtturi jew ir-rappreżentanti awtorizzati tagħhom, u jenħtieġ li tkun fil-bidu ta' sena kalendarja.

                     (6)

                     Il-miżuri previsti f'dan ir-Regolament huma skont l-opinjoni tal-Kumitat stabbilit bl-Artikolu 39 tad-Direttiva 2008/98/KE tal-Parlament Ewropew u tal-Kunsill (2),

               ADOTTAT DAN IR-REGOLAMENT:

            Artikolu 1
            Format għar-reġistrazzjoni

               1.   L-Istati Membri għandhom jiżguraw li r-reġistri mfassla skont l-Artikolu 16(1) tad-Direttiva 2012/19/UE:

                           (a)

                           jużaw il-format stabbilit fl-Anness I, il-Parti A, għar-reġistrazzjoni tal-produtturi;

                           (b)

                           jużaw il-format stabbilit fl-Anness I, il-Parti B, għar-reġistrazzjoni tar-rappreżentanti awtorizzati.

               2.   L-Istati Membri għandhom jitolbu l-elementi ta' informazzjoni ewlenin identifikati hekk fil-formati stabbiliti fl-Anness I.
               L-Istati Membri jistgħu jitolbu elementi ta' informazzjoni addizzjonali identifikati hekk fil-formati stabbiliti fl-Anness I.

            Artikolu 2
            Format għar-rappurtar lir-reġistru ta' Stat Membru dwar data relatata mal-EEE mqiegħed fis-suq tiegħu

               1.   L-Istati Membri għandhom jiżguraw li r-reġistri mfassla skont l-Artikolu 16(1) tad-Direttiva 2012/19/UE jużaw il-format stabbilit fl-Anness II għar-rappurtar mill-produtturi jew mir-rappreżentanti awtorizzati tagħhom, meta jkunu maħtura skont l-Artikolu 17 tad-Direttiva 2012/19/UE, lir-reġistru dwar id-data relatata mal-EEE mqiegħed fis-swieq tagħhom.

               2.   L-Istati Membri għandhom jitolbu l-elementi ta' informazzjoni ewlenin identifikati hekk fil-format stabbilit fl-Anness II.
               L-Istati Membri jistgħu jitolbu elementi ta' informazzjoni addizzjonali identifikati hekk fil-format stabbilit fl-Anness II.

            Artikolu 3
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-1 ta' Jannar 2020.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-19 ta' Frar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 197, 24.7.2012, p. 38.

            (2)  Id-Direttiva 2008/98/KE tal-Parlament Ewropew u tal-Kunsill tad-19 ta' Novembru 2008 dwar l-iskart u li tħassar ċerti Direttivi (ĠU L 312, 22.11.2008, p. 3).

            ANNESS I

               Format għar-reġistrazzjoni fi Stat Membru

            L-elementi ta' informazzjoni ewlenin huma mmarkati b'“M”.
            L-elementi ta' informazzjoni li jiddependu fuq filtru mmarkati b'“F” huma parti mill-elementi ta' informazzjoni ewlenin iżda japplikaw biss meta fl-element ta' informazzjoni preċedenti tkun intgħażlet tweġiba speċifika.
            L-elementi ta' informazzjoni addizzjonali huma mmarkati b'“M*”.
            PARTI A

               Format għar-reġistrazzjoni ta' produttur

                        Elementi ta' informazzjoni

                        Deskrizzjoni

                        Tip ta' element ta' informazzjoni

                        Isem il-produttur:

                        L-isem uffiċjali tal-produttur marbut man-numru ta' identifikazzjoni tat-taxxa nazzjonali jew mal-kodiċi/numru ta' identifikazzjoni pprovdut meta ssir reġistrazzjoni fir-reġistru tan-negozju fl-Istat Membru.

                                    —

                                    Jekk il-produttur ikun persuna ġuridika (kumpanija), ipprovdi isem il-kumpanija

                        F

                                    —

                                    Jekk il-produttur ikun persuna fiżika, ipprovdi:

                                                —

                                                L-isem

                                                —

                                                Il-kunjom

                        F

                        L-isem kummerċjali tal-produttur

                        L-isem li juża l-produttur għall-iskopijiet ta' reklamar u bejgħ, li huwa differenti mill-isem ġuridiku fl-artikli tiegħu ta' inkorporazzjoni jew dokumenti uffiċjali oħra.

                        M*

                        Indirizz legali tal-produttur:

                        Indirizz uffiċjali tal-produttur.

                                    —

                                    L-isem tat-triq

                        M

                                    —

                                    In-numru tat-triq

                        M

                                    —

                                    Il-kodiċi postali

                        M

                                    —

                                    Il-post

                        M

                                    —

                                    Il-provinċja

                        M*

                                    —

                                    Il-muniċipalità

                        M*

                                    —

                                    URL tas-sit web (jekk jeżisti sit web)

                        M

                        Il-kategoriji tal-fatturat annwali tal-EEE

                        Indikazzjoni tal-fatturat annwali tal-produttur. L-Istati Membri li jitolbu dan l-element ta' informazzjoni jridu jipprovdu “kategoriji tal-fatturat annwali tal-EEE” differenti sabiex il-produttur ikun jista' jagħżel il-kategorija rilevanti.

                        M*

                        Il-persuna ta' kuntatt tal-produttur

                        Il-persuna assoċjata mal-produttur bħala punt ta' kuntatt. Din il-persuna hija individwu li jintgħażel bħala l-punt ta' kuntatt inizjali jew regolari għal dak il-produttur.

                                    —

                                    L-isem

                        M

                                    —

                                    Il-kunjom

                        M

                                    —

                                    In-numru tat-telefown

                        In-numru tat-telefown tan-negozju.

                        M

                                    —

                                    L-email

                        L-email tan-negozju.

                        M

                                    —

                                    L-indirizz

                        L-indirizz tan-negozju tal-persuna ta' kuntatt.

                                    —

                                    L-isem tat-triq

                        M

                                    —

                                    In-numru tat-triq

                        M

                                    —

                                    Il-kodiċi postali

                        M

                                    —

                                    Il-post

                        M

                                    —

                                    Il-provinċja

                        M*

                                    —

                                    Il-muniċipalità

                        M*

                        Il-kodiċi ta' identifikazzjoni nazzjonali/il-kodiċi ta' reġistrazzjoni tan-negozju

                        Għall-produtturi li jkunu persuni ġuridiċi, il-kodiċi/in-numru ta' identifikazzjoni pprovdut meta ssir ir-reġistrazzjoni fir-reġistru tan-negozju fl-Istat Membru.

                        F

                        In-numru ta' identifikazzjoni tat-taxxa nazzjonali

                        In-numru ta' identifikazzjoni tat-taxxa tal-produttur fl-Istat Membru.

                        M*

                        Informazzjoni ta' identifikazzjoni oħra

                        Għall-produtturi stabbiliti fil-pajjiżi terzi, numru/kodiċi ta' reġistrazzjoni uffiċjali.

                        F

                        Kategorija/kategoriji tal-EEE

                        Deskrizzjoni tal-kategorija jew tal-kategoriji tal-EEE li l-produttur iqiegħed fis-suq tal-Istat Membru skont in-numru skont l-Anness III tad-Direttiva 2012/19/UE.

                        M

                        Subkategorija/subkategoriji tal-EEE

                        Deskrizzjoni tas-subkategorija jew tas-subkategoriji tal-EEE li l-produttur iqiegħed fis-suq tal-Istat Membru kif applikata fl-Istat Membru.

                        M*

                        Tip ta' EEE (tagħmir domestiku jew mhux tagħmir domestiku)

                        Għal kull waħda mill-kategoriji jew, jekk japplikaw, is-subkategoriji tal-EEE li l-produttur iqiegħed fis-suq tal-Istat Membru, l-indikazzjoni ta' “tagħmir domestiku” jew “mhux tagħmir domestiku”.

                        M*

                        L-isem tal-marka tal-EEE

                        Għal kull waħda mill-kategoriji jew, jekk japplikaw, is-subkategoriji tal-EEE li l-produttur iqiegħed fis-suq tal-Istat Membru, l-isem adottat b'mod arbitrarju li jingħata minn produttur lill-EEE biex jiddistingwih bħala magħmul jew mibjugħ minn dak il-produttur u li jista' jintuża u jiġi protett bħala marka tal-fabbrika.

                        M*

                        Ir-responsabbiltà tal-produttur

                        Informazzjoni dwar kif il-produttur jissodisfa r-responsabbiltajiet stabbiliti fid-Direttiva 2012/19/UE fl-Istat Membru. Jekk l-istess produttur ikun stabbilixxa skema ta' konformità individwali għal ċerti kategoriji tal-EEE u jkun ingħaqad ma' skema ta' konformità kollettiva għal kategoriji oħrajn, jenħtieġ li jiġu indikati t-tnejn.

                        Il-produttur stabbilixxa skema ta' konformità individwali.
                        Iva/Le

                        M

                        Jekk it-tweġiba hija “Iva”, ipprovdi aktar informazzjoni dwar l-iskema ta' konformità individwali.

                        Deskrizzjoni tal-informazzjoni addizzjonali li l-produttur għandu jissottometti b'rabta mal-iskema ta' konformità individwali.

                        M*

                        Il-produttur ingħaqad ma' skema(i) ta' konformità kollettiva(i).
                        Iva/Le

                        M

                        Responsabbiltà finanzjarja:

                        Informazzjoni dwar il-forma tal-garanzija li jipprovdi kull produttur meta jqiegħed prodott fis-suq tal-Istat Membru skont l-Artikolu 12 tad-Direttiva 2012/19/UE.

                        Il-produttur jipparteċipa fi skema ta' konformità kollettiva waħda jew aktar.
                        Iva/Le

                        M

                        Il-produttur jipprovdi assigurazzjoni għar-riċiklaġġ.
                        Iva/Le

                        M

                        Il-produttur jipprovdi kont tal-bank imblokkat.
                        Iva/Le

                        M

                        Oħra (speċifika)

                        Jekk il-garanzija finanzjarja fi Stat Membru ma jkollha l-ebda waħda mill-forom imsemmija hawn fuq, il-produttur għandu jiddeskrivi l-forma tal-garanzija.

                        F

                        Bejgħ mill-bogħod:

                        Il-produttur juża l-bejgħ mill-bogħod biex ibigħ l-EEE direttament lill-unitajiet domestiċi privati jew lill-utenti għajr l-unitajiet domestiċi privati fi Stat Membru ieħor.
                        Iva/Le

                        Il-produttur stabbilit fl-Istat Membru għandu jindika jekk, fi żmien ir-reġistrazzjoni, ikunx ibigħ l-EEE wkoll permezz ta' komunikazzjoni mill-bogħod direttament lill-unitajiet domestiċi privati jew lill-utenti għajr l-unitajiet domestiċi privati fi Stat Membru ieħor.

                        M

                        Lista tal-Istati Membri li fihom il-produttur ibigħ l-EEE permezz tal-bejgħ mill-bogħod

                        Jekk il-produttur stabbilit fl-Istat Membru jbigħ l-EEE permezz tal-komunikazzjoni mill-bogħod direttament lill-unitajiet domestiċi privati jew lill-utenti għajr l-unitajiet domestiċi privati fi Stat Membru ieħor, irid jipprovdi l-isem tal-Istat(i) Membru/i.

                        F

                        L-isem tar-rappreżentant awtorizzat fl-Istat(i) Membru/i li fihom il-produttur ibigħ l-EEE permezz tal-bejgħ mill-bogħod

                        Jekk il-produttur stabbilit fl-Istat Membru jbigħ l-EEE permezz tal-komunikazzjoni mill-bogħod direttament lill-unitajiet domestiċi privati jew lill-utenti għajr l-unitajiet domestiċi privati fi Stat Membru ieħor, irid jipprovdi l-isem tar-rappreżentant awtorizzat f'dak l-Istat Membru.

                        F

                        Dikjarazzjoni

                           “Niddikjara/niddikjaraw li l-informazzjoni pprovduta hija vera u tipprovdi informazzjoni preċ iż a dwar il-produttur imsemmi hawn fuq u riflessjoni preċ iża tat-tip ta' tagħmir elettriku u elettroniku mqiegħed fis-suq ta' …(żid l-isem tal-Istat Membru) mill-produttur imsemmi hawn fuq..”

                        Dikjarazzjoni tal-produttur jew, fejn japplika, tal-parti terza li taġixxi f'isem il-produttur li l-informazzjoni pprovduta hija vera u preċiża.
                        Fil-każ ta' formoli elettroniċi, din id-dikjarazzjoni għandha tiġi mmarkata (kaxxa li tista' tiġi mmarkata).

                        M

                  PARTI B

               Format għar-reġistrazzjoni ta' rappreżentant awtorizzat

                        Elementi ta' informazzjoni

                        Deskrizzjoni

                        Tip ta' element ta' informazzjoni

                        L-isem tar-rappreżentant awtorizzat:

                        L-isem uffiċjali tar-rappreżentant awtorizzat marbut man-numru ta' identifikazzjoni tat-taxxa nazzjonali jew mal-kodiċi/numru ta' identifikazzjoni pprovdut meta ssir reġistrazzjoni fir-reġistru tan-negozju fl-Istat Membru.

                                    —

                                    Jekk ir-rappreżentant awtorizzat ikun persuna ġuridika (kumpanija), ipprovdi isem il-kumpanija

                        F

                                    —

                                    Jekk ir-rappreżentant awtorizzat ikun persuna fiżika, ipprovdi:

                                                —

                                                L-isem

                                                —

                                                Il-kunjom

                        F

                        L-indirizz ġuridiku tar-rappreżentant awtorizzat:

                        L-indirizz uffiċjali tar-rappreżentant awtorizzat. Ir-rappreżentant awtorizzat għandu jkun stabbilit fit-territorju tal-Istat Membru.

                                    —

                                    L-isem tat-triq

                        M

                                    —

                                    In-numru tat-triq

                        M

                                    —

                                    Il-kodiċi postali

                        M

                                    —

                                    Il-post

                        M

                                    —

                                    Il-provinċja

                        M*

                                    —

                                    Il-muniċipalità

                        M*

                                    —

                                    URL tas-sit web (jekk jeżisti sit web)

                        M

                        Il-persuna ta' kuntatt tar-rappreżentant awtorizzat:

                        Il-persuna assoċjata mar-rappreżentant awtorizzat bħala punt ta' kuntatt. Din il-persuna hija individwu li jintgħażel bħala l-punt ta' kuntatt inizjali jew regolari għal dan ir-rappreżentant awtorizzat. Il-persuna ta' kuntatt għandha tkun stabbilita fit-territorju tal-Istat Membru.

                                    —

                                    L-isem

                        M

                                    —

                                    Il-kunjom

                        M

                                    —

                                    In-numru tat-telefown

                        In-numru tat-telefown tan-negozju.

                        M

                                    —

                                    L-email

                        L-email tan-negozju.

                        M

                                    —

                                    L-indirizz

                        L-indirizz tan-negozju tal-persuna ta' kuntatt.

                                    —

                                    L-isem tat-triq

                        M

                                    —

                                    In-numru tat-triq

                        M

                                    —

                                    Il-kodiċi postali

                        M

                                    —

                                    Il-post

                        M

                                    —

                                    Il-provinċja

                        M*

                                    —

                                    Il-muniċipalità

                        M*

                        Il-kodiċi ta' identifikazzjoni nazzjonali/il-kodiċi ta' reġistrazzjoni tan-negozju

                        Għar-rappreżentanti awtorizzati li jkunu persuni ġuridiċi, il-kodiċi/in-numru ta' identifikazzjoni pprovdut meta ssir ir-reġistrazzjoni fir-reġistru tan-negozju fl-Istat Membru.

                        F

                        In-numru ta' identifikazzjoni tat-taxxa nazzjonali

                        In-numru ta' identifikazzjoni tat-taxxa tar-rappreżentant awtorizzat fl-Istat Membru.

                        M*

                        L-isem tal-produttur(i) irrappreżentat(i):

                                    —

                                    Jekk il-produttur ikun persuna ġuridika (kumpanija), ipprovdi isem il-kumpanija

                                    —

                                    Jekk il-produttur ikun persuna fiżika, ipprovdi:

                                                —

                                                L-isem

                                                —

                                                Il-kunjom

                        L-isem uffiċjali tal-produttur(i) irrappreżentat(i) mir-rappreżentant awtorizzat kif marbut man-numru ta' identifikazzjoni tat-taxxa nazzjonali/Ewropew tal-produttur jew mal-kodiċi/numru ta' identifikazzjoni pprovdut meta ssir reġistrazzjoni fir-reġistru tan-negozju fil-pajjiż fejn ikun stabbilit il-produttur.
                        Jekk ir-rappreżentant awtorizzat jirrappreżenta aktar minn produttur wieħed u l-Istat Membru jipprevedi li r-rappreżentant awtorizzat ikun irreġistrat darba, ir-rappreżentant awtorizzat għandu jindika b'mod separat l-isem u d-dettalji ta' kuntatt ta' kull wieħed mill-produtturi rrappreżentati.

                        M

                        Id-dettalji ta' kuntatt tal-produttur(i) irrappreżentat(i):

                        Id-dettalji ta' kuntatt uffiċjali tal-produttur(i) irrappreżentat(i) mir-rappreżentant awtorizzat.

                                    —

                                    In-numru tat-telefown

                        M

                                    —

                                    L-email

                        M

                                    —

                                    L-indirizz

                        M

                                    —

                                    L-isem tat-triq

                        M

                                    —

                                    In-numru tat-triq

                        M

                                    —

                                    Il-kodiċi postali

                        M

                                    —

                                    Il-post

                        M

                                    —

                                    Il-pajjiż

                        M

                                    —

                                    URL tas-sit web (jekk jeżisti sit web)

                        F

                        Kategoriji tal-fatturat annwali tal-produttur tal-EEE irrappreżentat

                        Indikazzjoni tal-fatturat annwali tal-produttur irrappreżentat. L-Istati Membri li jitolbu dan l-element ta' informazzjoni jridu jipprovdu “kategoriji tal-fatturat annwali tal-EEE” differenti sabiex il-produttur irrappreżentat ikun jista' jagħżel il-kategorija rilevanti.
                        Jekk ir-rappreżentant awtorizzat jirrappreżenta aktar minn produttur wieħed u l-Istat Membru jipprevedi li r-rappreżentant awtorizzat ikun irreġistrat darba, ir-rappreżentant awtorizzat għandu jindika b'mod separat, għal kull wieħed mill-produtturi rrappreżentati, il-kategorija tal-fatturat annwali tal-EEE.

                        M*

                        Kategorija/kategoriji tal-EEE

                        Deskrizzjoni tal-kategorija jew tal-kategoriji tal-EEE li l-produttur irrappreżentat iqiegħed fis-suq tal-Istat Membru skont in-numru skont l-Anness III tad-Direttiva 2012/19/UE.
                        Jekk ir-rappreżentant awtorizzat jirrappreżenta aktar minn produttur wieħed u l-Istat Membru jipprevedi li r-rappreżentant awtorizzat ikun irreġistrat darba, ir-rappreżentant awtorizzat għandu jiddeskrivi b'mod separat il-kategoriji tal-EEE li kull wieħed mill-produtturi rrappreżentati jqiegħed fis-suq tal-Istat Membru.

                        M

                        Subkategorija/subkategoriji tal-EEE

                        Deskrizzjoni tas-subkategorija jew tas-subkategoriji tal-EEE li l-producer iqiegħed fis-suq tal-Istat Membru kif applikata fl-Istat Membru.
                        Jekk ir-rappreżentant awtorizzat jirrappreżenta aktar minn produttur wieħed u l-Istat Membru jipprevedi li r-rappreżentant awtorizzat ikun irreġistrat darba, ir-rappreżentant awtorizzat għandu jiddeskrivi b'mod separat is-subkategoriji tal-EEE li kull wieħed mill-produtturi rrappreżentati jqiegħed fis-suq tal-Istat Membru.

                        M*

                        Tip ta' EEE (tagħmir domestiku jew mhux tagħmir domestiku)

                        Għal kull waħda mill-kategoriji jew, ijekk japplikaw, is-subkategoriji tal-EEE li l-produttur irrappreżentat iqiegħed fis-suq tal-Istat Membru, l-indikazzjoni ta' “tagħmir domestiku” jew “mhux tagħmir domestiku”.

                        M*

                        L-isem tal-marka tal-EEE

                        Għal kull waħda mill-kategoriji jew, jekk japplikaw, is-subkategoriji tal-EEE li l-produttur irrappreżentat iqiegħed fis-suq tal-Istat Membru, l-isem adottat b'mod arbitrarju li jingħata minn produttur lill-EEE biex jiddistingwih bħala magħmul jew mibjugħ minn dak il-produttur u li jista' jintuża u jiġi protett bħala marka tal-fabbrika.

                        M*

                        Ir-responsabbiltà tal-produttur:

                        Informazzjoni dwar kif il-produttur irrappreżentat jissodisfa r-responsabbiltajiet stabbiliti fid-Direttiva 2012/19/UE fl-Istat Membru. Jekk l-istess produttur jew ir-rappreżentant awtorizzat f'isem il-produttur ikun stabbilixxa skema ta' konformità individwali għal ċerti kategoriji tal-EEE u jkun ingħaqad ma' skema ta' konformità kollettiva għal kategoriji oħrajn, jenħtieġ li jiġu indikati t-tnejn.
                        Jekk ir-rappreżentant awtorizzat jirrappreżenta aktar minn produttur wieħed u l-Istat Membru jipprevedi li r-rappreżentant awtorizzat ikun irreġistrat darba, ir-rappreżentant awtorizzat għandu jindika b'mod separat kif kull wieħed mill-produtturi rrappreżentati jissodisfa r-responsabbiltajiet stabbiliti fid-Direttiva 2012/19/UE fl-Istat Membru.

                        Il-produttur jew ir-rappreżentant awtorizzat f'isem il-produttur stabbilew skema ta' konformità individwali fl-Istat Membru.
                        Iva/Le

                        M

                        Jekk it-tweġiba hija “Iva”, ipprovdi aktar informazzjoni dwar l-iskema ta' konformità individwali.

                        Deskrizzjoni tal-informazzjoni addizzjonali li l-produttur jew ir-rappreżentant awtorizzat f'isem il-produttur għandu jissottometti b'rabta mal-iskema ta' konformità individwali.

                        M*

                        Il-produttur jew ir-rappreżentant awtorizzat f'isem il-produttur ingħaqdu ma' skema/i ta' konformità kollettiva/i fl-Istat Membru
                        Iva/Le

                        M

                        Responsabbiltà finanzjarja:

                        Informazzjoni dwar il-forma tal-garanzija li jipprovdi kull produttur irrappreżentat meta jqiegħed prodott fis-suq tal-Istat Membru skont l-Artikolu 12 tad-Direttiva 2012/19/UE.

                        Il-produttur jew ir-rappreżentant awtorizzat f'isem il-produttur jipparteċipaw fi skema ta' konformità kollettiva waħda jew aktar.
                        Iva/Le

                        M

                        Il-produttur jew ir-rappreżentant awtorizzat f'isem il-produttur jipprovdu assigurazzjoni għar-riċiklaġġ.
                        Iva/Le

                        M

                        Il-produttur jew ir-rappreżentant awtorizzat f'isem il-produttur jipprovdu kont tal-bank imblokkat.
                        Iva/Le

                        M

                        Oħra (speċifika)

                        Jekk il-garanzija finanzjarja fi Stat Membru ma jkollha l-ebda waħda mill-forom imsemmija hawn fuq, ir-rappreżentant awtorizzat għandu jiddeskrivi l-forma tal-garanzija.

                        M

                        Dikjarazzjoni

                           “Niddikjara/niddikjaraw li r-rappreżentant awtorizzat imsemmi hawn fuq in ħatar permezz ta' mandat bil-miktub mill-produttur(i) irrappreżantat(i) skont l-Artikolu 17(3) tad-Direttiva 2012/19/UE dwar skart ta' tagħmir elettriku u elettroniku.”

                        Dikjarazzjoni tar-rappreżentant awtorizzat jew, fejn japplika, tal-parti terza li taġixxi f'isem ir-rappreżentant awtorizzat li r-rappreżentant awtorizzat inħatar permezz ta' mandat bil-miktub skont l-Artikolu 17(3) tad-Direttiva 2012/19/UE dwar skart ta' tagħmir elettriku u elettroniku.
                        Fil-każ ta' formoli elettroniċi, din id-dikjarazzjoni għandha tiġi mmarkata (kaxxa li tista' tiġi mmarkata).

                        M

                        Dikjarazzjoni

                           “Niddikjara/niddikjaraw li l-informazzjoni pprovduta hija vera u tipprovdi informazzjoni preċ iża dwar ir-rappreżentant awtorizzat imsemmi hawn fuq u riflessjoni pre ċiża tat-tip ta' tagħmir elettriku u elettroniku mqiegħed fis-suq ta'… (żid l-isem tal-Istat Membru) mill-produttur(i) irrappreżentat(i) mir-rappreżentant awtorizzat imsemmi hawn fuq.”

                        Dikjarazzjoni tar-rappreżentant awtorizzat jew, fejn japplika, tal-parti terza li taġixxi f'isem ir-rappreżentant awtorizzat li l-informazzjoni pprovduta hija vera u preċiża.
                        Fil-każ ta' formoli elettroniċi, din id-dikjarazzjoni għandha tiġi mmarkata (kaxxa li tista' tiġi mmarkata).

                        M

            ANNESS II

               Format għar-rappurtar lir-reġistru ta' Stat Membru dwar l-EEE mqiegħed fis-suq tiegħu

            L-elementi ta' informazzjoni ewlenin huma mmarkati b'“M”.
            L-elementi ta' informazzjoni li jiddependu fuq filtru mmarkati b'“F” huma parti mill-elementi ta' informazzjoni ewlenin iżda japplikaw biss meta fl-element ta' informazzjoni preċedenti tkun intgħażlet tweġiba speċifika.
            L-elementi ta' informazzjoni addizzjonali huma mmarkati b'“M*”.

                        Elementi ta' informazzjoni

                        Deskrizzjoni

                        Tip ta' element ta' informazzjoni

                        L-isem tal-produttur jew tar-rappreżentant jew tal-organizzazzjoni awtorizzati li jimplimenta obbligi ta' responsabbiltà tal-produttur estiżi f'isem il-produtturi:

                        L-isem uffiċjali tal-produttur jew tar-rappreżentant jew tal-organizzazzjoni awtorizzati li jimplimenta obbligi ta' responsabbiltà tal-produttur estiżi f'isem il-produtturi marbut man-numru ta' identifikazzjoni tat-taxxa nazzjonali jew mal-kodiċi/numru ta' identifikazzjoni pprovdut meta ssir reġistrazzjoni fir-reġistru tan-negozju fl-Istat Membru.

                                    —

                                    Jekk il-produttur jew ir-rappreżentant awtorizzat ikunu persuna ġuridika (kumpanija), ipprovdi isem il-kumpanija

                        F

                                    —

                                    Jekk il-produttur jew ir-rappreżentant awtorizzat ikunu persuna fiżika, ipprovdi:

                                                —

                                                L-isem

                                                —

                                                Il-kunjom

                        F

                                    —

                                    Jekk Stat Membru jippermetti li r-rapport jitressaq minn organizzazzjoni li timplimenta obbligi ta' responsabbiltà tal-produttur estiżi f'isem il-produtturi, ipprovdi l-isem ta' din l-organizzazzjoni u l-ismijiet tal-produtturi u/jew tar-rappreżentanti awtorizzati li f'isimhom qed tiġi provduta l-informazzjoni.

                        F

                        Il-kodiċi ta' identifikazzjoni nazzjonali/il-kodiċi ta' reġistrazzjoni tan-negozju

                        Għall-produtturi jew ir-rappreżentant awtorizzat li jkunu persuni ġuridiċi jew organizzazzjonijiet li jimplimentaw obbligi ta' responsabbiltà tal-produttur estiżi f'isem il-produtturi, il-kodiċi/in-numru ta' identifikazzjoni pprovdut meta ssir ir-reġistrazzjoni fir-reġistru tan-negozju fl-Istat Membru.

                        F

                        In-numru ta' identifikazzjoni tat-taxxa nazzjonali

                        In-numru ta' identifikazzjoni tat-taxxa tal-produttur jew tar-rappreżentant jew tal-organizzazzjoni awtorizzati li jimplimenta obbligi ta' responsabbiltà tal-produttur estiżi f'isem il-produtturi fl-Istat Membru.

                        M*

                        Il-perjodu tar-rappurtar

                        Il-produttur jew r-rappreżentant awtorizzat, jew, fejn japplika, l-organizzazzjoni li timplimenta obbligi ta' responsabbiltà tal-produttur estiżi f'isem il-produtturi għandhom jispeċifikaw il-perjodu tar-rappurtar rilevanti.

                        M

                        Persuna ta' kuntatt għar-rappurtar:

                        Il-persuna assoċjata mal-produttur jew mar-rappreżentant awtorizzat jew, fejn japplika, l-organizzazzjoni li timplimenta obbligi ta' responsabbiltà tal-produttur estiżi f'isem il-produtturi u li tintgħażel bħala l-punt ta' kuntatt inizjali jew regolari għar-rappurtar lir-reġistru.

                                    —

                                    L-isem

                        M

                                    —

                                    Il-kunjom

                        M

                                    —

                                    In-numru tat-telefown

                        In-numru tat-telefown tan-negozju.

                        M

                                    —

                                    L-email

                        L-email tan-negozju.

                        M

                        Il-kwantità ta' EEE li jitqiegħed fis-suq tal-Istat Membru (f'tunnellati):

                        Kull produttur jew kull rappreżentant awtorizzat għandu jirrapporta l-piż tal-EEE mqiegħed fis-suq tal-Istat Membru f'tunnellati kif definit fl-Artikolu 2(a) tar-Regolament ta' Implimentazzjoni tal-Kummissjoni (UE) 2017/699.
                        Meta l-Istat Membru jippermetti li organizzazzjoni li timplimenta obbligi ta' responsabbiltà tal-produttur estiżi f'isem il-produtturi tipprovdi din l-informazzjoni, irid jiġi speċifikat jekk din l-informazzjoni għandhiex tiġi rrappurtata għal kull produttur irrappreżentat u rappreżentant awtorizzat b'mod individwali jew b'mod totali, għall-produtturi rrappreżentati u r-rappreżentanti awtorizzati kollha.

                        għal kull kategorija tal-EEE

                        Il-piż tal-EEE li l-produttur iqiegħed fis-suq tal-Istat Membru għal kull kategorija tal-EEE skont l-Anness III tad-Direttiva 2012/19/UE, bil-pannelli fotovoltajċi rrappurtati b'mod separat.

                        M

                        għal kull subkategorija tal-EEE

                        Il-piż tal-EEE li l-produttur iqiegħed fis-suq tal-Istat Membru għal kull subkategorija tal-EEE kif applikat fl-Istat Membru.

                        M*

                        għal kull tip ta' EEE (tagħmir domestiku jew mhux tagħmir domestiku)

                        Il-piż tal-EEE li l-produttur iqiegħed fis-suq tal-Istat Membru għal kull tip ta' tagħmir (“tagħmir domestiku” jew “mhux tagħmir domestiku”).

                        M*

                        Dikjarazzjoni

                           “Niddikjara/niddikjaraw li l-informazzjoni pprovduta hija vera u tipprovdi riflessjoni preċiża dwar tat-tip u l-kwantit à ta' tagħmir elettriku u elettroniku mqiegħed fis-suq ta' … (żid l-isem tal-Istat Membru) mill-produttur(i) imsemmi(ja) hawn fuq.”

                        Dikjarazzjoni tal-produttur jew tar-rappreżentant awtorizzat jew, fejn japplika, tal-parti terza li taġixxi f'isem il-produttur jew ir-rappreżentant awtorizzat li l-informazzjoni pprovduta hija vera u preċiża.
                        Fil-każ ta' formoli elettroniċi, din id-dikjarazzjoni għandha tiġi mmarkata (kaxxa li tista' tiġi mmarkata).

                        M


title: Regolament ta' Implimentazzjoni tal-Kummissjoni (UE) 2019/303 tal-21 ta' Frar 2019 dwar il-prezz minimu għax-xiri tat-trab tal-ħalib xkumat għat-tlieta u tletin sejħa parzjali għall-offerti fi ħdan il-proċedura tas-sejħa għall-offerti miftuħa bir-Regolament ta' Implimentazzjoni (UE) 2016/2080

text:
                  22.2.2019

                  MT

                  Il-Ġurnal Uffiċjali tal-Unjoni Ewropea

                  L 51/6

         REGOLAMENT TA' IMPLIMENTAZZJONI TAL-KUMMISSJONI (UE) 2019/303
         tal-21 ta' Frar 2019
         dwar il-prezz minimu għax-xiri tat-trab tal-ħalib xkumat għat-tlieta u tletin sejħa parzjali għall-offerti fi ħdan il-proċedura tas-sejħa għall-offerti miftuħa bir-Regolament ta' Implimentazzjoni (UE) 2016/2080
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
         Wara li kkunsidrat ir-Regolament ta' Implimentazzjoni tal-Kummissjoni (UE) 2016/1240 tat-18 ta' Mejju 2016 li jistabbilixxi regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill fir-rigward ta' intervent pubbliku u ta' għajnuna għall-ħżin privat (2), u b'mod partikolari l-Artikolu 32 tiegħu,
         Billi:

                     (1)

                     Ir-Regolament ta' Implimentazzjoni tal-Kummissjoni (UE) 2016/2080 (3) fetaħ il-bejgħ tat-trab tal-ħalib xkumat permezz ta' proċedura ta' sejħa għall-offerti.

                     (2)

                     Fid-dawl tal-offerti li waslulhom b'risposta għat-tlieta u tletin stedina għall-offerti parzjali, għandu jiġi ffissat prezz minimu tal-bejgħ.

                     (3)

                     Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

               ADOTTAT DAN IR-REGOLAMENT:

            Artikolu 1
            Għat-tlieta u tletin sejħa parzjali għall-offerti għall-bejgħ tat-trab tal-ħalib xkumat fil-kuntest tal-proċedura tas-sejħa għall-offerti miftuħa bir-Regolament ta' Implimentazzjoni (UE) 2016/2080, illi fir-rigward tagħha l-perjodu meta l-offerti kellhom jintefgħu ntemm fid-19 ta' Frar 2019, il-prezz minimu tal-bejgħ għandu jkun ta' EUR 163,10/100 kg.

            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-21 ta' Frar 2019.

                  Għall-Kummissjoni,

                  F'isem il-President,

               Jerzy PLEWA

                  Direttur Ġenerali

                  Direttorat Ġenerali għall-Agrikoltura u l-Iżvilupp Rurali

            (1)  ĠU L 347, 20.12.2013, p. 671.

            (2)  ĠU L 206, 30.7.2016, p. 71.

            (3)  Ir-Regolament ta' Implimentazzjoni tal-Kummissjoni (UE) 2016/2080 tal-25 ta' Novembru 2016 dwar il-ftuħ tal-bejgħ tat-trab tal-ħalib xkumat permezz ta' proċedura ta' sejħa għall-offerti (ĠU L 321, 29.11.2016, p. 45).


title: Regolament ta' Implimentazzjoni tal-Kunsill (UE) 2019/350 tal-4 ta' Marzu 2019 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

text:
                  4.3.2019

                  MT

                  Il-Ġurnal Uffiċjali tal-Unjoni Ewropea

                  LI 63/1

         REGOLAMENT TA' IMPLIMENTAZZJONI TAL-KUNSILL (UE) 2019/350
         tal-4 ta' Marzu 2019
         li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (1), u b'mod partikolari l-Artikolu 32(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fit-18 ta' Jannar 2012, il-Kunsill adotta r-Regolament (UE) Nru 36/2012.

                     (2)

                     Fid-dawl tal-gravità tas-sitwazzjoni fis-Sirja, u meta jitqiesu l-ħatriet ministerjali u l-bidliet governattivi reċenti, jenħtieġ li jiżdiedu seba' persuni mal-lista ta' persuni fiżiċi u ġuridiċi, entitajiet jew korpi soġġetti għal miżuri restrittivi fl-Anness II għar-Regolament (UE) Nru 36/2012. L-informazzjoni relatata ma' tmien persuni li tinsab fl-Anness II għar-Regolament (UE) Nru 36/2012 jenħtieġ li tiġi aġġornata.

                     (3)

                     Għalhekk jenħtieġ li r-Regolament (UE) Nru 36/2012 jiġi emendat kif meħtieġ,

               ADOTTA DAN IR-REGOLAMENT:

            Artikolu 1
            L-Anness II għar-Regolament (UE) Nru 36/2012 huwa emendat kif indikat fl-Anness għal dan ir-Regolament.

            Artikolu 2
            Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-4 ta' Marzu 2019.

                  Għall-Kunsill

                  Il-President

               A. ANTON

            (1)  ĠU L 16, 19.1.2012, p. 1.

            ANNESS

               I.
               Il-persuni li ġejjin jiżdiedu mal-lista li tinsab fit-taqsima A (Persuni) tal-Anness II għar-Regolament (UE) Nru 36/2012:

                           Isem

                           Informazzjoni ta' identifikazzjoni

                           Raġunijiet

                           Data tal-elenkar

                           “275.

                           Il-Maġġur Ġeneral Mohammad Khaled al-Rahmoun

                           Data tat-twelid: 1957; Post tat-twelid: Idleb;
                           Sess: raġel

                           Ministru għall-Intern.
                           Maħtur f'Novembru 2018.

                           4.3.2019

                           276.

                           Mohammad Rami Radwan Martini

                           Data tat-twelid: 1970; Post tat-twelid: Aleppo;
                           Sess: raġel

                           Ministru għat-Turiżmu.
                           Maħtur f'Novembru 2018.

                           4.3.2019

                           277.

                           Imad Muwaffaq al-Azab

                           Data tat-twelid: 1970; Post tat-twelid: Il-kampanja ta' Damasku;
                           Sess: raġel

                           Ministru għall-Edukazzjoni.
                           Maħtur f'Novembru 2018.

                           4.3.2019

                           278.

                           Bassam Bashir Ibrahim

                           Data tat-twelid: 1960; Post tat-twelid: Hama;
                           Sess: raġel

                           Ministru għall-Edukazzjoni Għolja.
                           Maħtur f'Novembru 2018.

                           4.3.2019

                           279.

                           Suhail Mohammad Abdullatif

                           Data tat-twelid: 1961; Post tat-twelid: Lattakia;
                           Sess: raġel

                           Ministru għax-Xogħlijiet Pubbliċi u d-Djar.
                           Maħtur f'Novembru 2018.

                           4.3.2019

                           280.

                           Iyad Mohammad al-Khatib

                           Data tat-twelid: 1974; Post tat-twelid: Damasku;
                           Sess: raġel

                           Ministru għall-Komunikazzjoni u t-Teknoloġija.
                           Maħtur f'Novembru 2018.

                           4.3.2019

                           281.

                           Mohammad Maen Zein-al-Abidin Jazba

                           Data tat-twelid: 1962; Post tat-twelid: Aleppo;
                           Sess: raġel

                           Ministru għall-Industrija.
                           Maħtur f'Novembru 2018.

                           4.3.2019”.

               II.
               Fit-taqsima A (Persuni) tal-Anness II għar-Regolament (UE) Nru 36/2012, l-entrati li ġejjin jinbidlu kif ġej:

                           Isem

                           Informazzjoni ta' identifikazzjoni

                           Raġunijiet

                           Data tal-elenkar

                           “74.

                           Mohammad Walid Ghazal

                           Data tat-twelid: 1951; Post tat-twelid: Aleppo;
                           Sess: raġel

                           Ex-Ministru għad-Djar u l-Iżvilupp Urban. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                           21.10.2014

                           107.

                           Mohammad Ibrahim Al-Sha'ar

                           Data tat-twelid: 1956; Post tat-twelid: Aleppo;
                           Sess: raġel

                           Ex-Ministru għall-Intern. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                           1.12.2011

                           172.

                           Ali Hadar

                           Sess: raġel

                           Kap tal-Aġenzija Nazzjonali għar-Rikonċiljazzjoni u ex-Ministru tal-Istat għall-Affarijiet Nazzjonali ta' Rikonċiljazzjoni. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                           16.10.2012

                           188.

                           Bishr Riyad Yazigi

                           Data tat-twelid: 1972;
                           Sess: raġel

                           Ex-Ministru għat-Turiżmu. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                           24.6.2014

                           190.

                           Hussein Arnous (magħruf ukoll bħala Arnus)

                           Data tat-twelid: 1953;
                           Sess: raġel

                           Ministru għar-Riżorsi tal-Ilma. Bħala Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                           24.6.2014

                           213.

                           Bishr al-Sabban (magħruf ukoll bħala Mohammed Bishr Al-Sabban; Bishr Mazin Al-Sabban)

                           Sess: raġel

                           Ex-Gvernatur ta' Damasku, li nħatar minn, u hu assoċjat ma', Bashar al-Assad. Jappoġġa lir-reġim u huwa responsabbli għar-repressjoni vjolenti kontra l-popolazzjoni ċivili fis-Sirja, inkluż it-twettiq ta' prattiki diskriminatorji kontra komunitajiet Sunniti fil-belt kapitali.

                           28.10.2016.

                           217.

                           Atef Naddaf

                           Data tat-twelid: 1956; Post tat-twelid: Il-kampanja ta' Damasku;
                           Sess: raġel

                           Ministru għall-Kummerċ Intern u l-Protezzjoni tal-Konsumatur.
                           Maħtur f'Novembru 2018.

                           14.11.2016

                           219.

                           Ali Al-Zafir

                           Data tat-twelid: 1962; Post tat-twelid: Tartous;
                           Sess: raġel

                           Ex-Ministru għall-Komunikazzjoni u t-Teknoloġija. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                           14.11.2016”.